**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos lopšelio-darželio „Šermukšnėlė“ NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant patvirtinti atnaujintus Klaipėdos lopšelio-darželio „Šermukšnėlė“ nuostatus.

**2. Parengto projekto tikslai ir uždaviniai.** Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.** Šiuo metu galiojančiuose Klaipėdos lopšelio-darželio „Šermukšnėlė“ nuostatuose įstaigos vadovo kompetenciją, jo veiklos vertinimą bei įstaigos valdymą apibrėžiančios nuostatos tik iš dalies atitinka teisės aktus ir įstaigos bendruomenės susitarimus.

**4. Kokios numatomos naujos teisinio reglamentavimo nuostatos ir kokių rezultatų laukiama.** Šiuo sprendimo projektu teikiamuose Klaipėdos lopšelio-darželio „Šermukšnėlė“ nuostatuose tikslinami teiginiai, susiję su Lietuvos Respublikos valstybės ir savivaldybių įstaigų darbuotojų darbo apmokėjimo įstatymo, Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, įgyvendinimu. Taip pat keičiamos nuostatos, susijusios su metodinės tarybos veikla. Nuostatai parengti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

Patvirtinus teikiamus Klaipėdos lopšelio-darželio „Šermukšnėlė“ nuostatus, bus užtikrinamas teisės aktų vykdymas ir bus įtvirtinti įstaigos bendruomenės narių susitarimai, reglamentuojantys įstaigos valdymą.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimo projektui įgyvendinti papildomų lėšų nereikia. Įstaiga padengs išlaidas, susijusias su pakeistų nuostatų įregistravimu.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir lopšelio-darželio „Šermukšnėlė“ taryba.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos lopšelio-darželio „Šermukšnėlė“ direktorė V. Savina.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 2 lapai.

2. Klaipėdos miesto savivaldybės administracijos direktoriaus 2011 m. rugpjūčio 22 d. įsakymo Nr. AD1-1698 „Dėl Klaipėdos lopšelio-darželio „Šermukšnėlė“ nuostatų patvirtinimo“ išrašas, 8 lapai.

Švietimo skyriaus vedėja Laimai Prižgintienė